ΣΩΜΑΤΕΙΟ  ΕΡΓΑΖΟΜΕΝΩΝ                                            
ΝΟΣ. ΜΟΝΑΔΑΣ ΑΜΑΛΙΑΔΑΣ

	ΑΝΑΚΟΙΝΩΣΗ

    Συνάδελφοι:

   Τα προβλήματα που αντιμετωπίζει το Νοσοκομείο μας είναι πολλά και σημαντικά. Προβλήματα που «γεννήθηκαν» κυρίως από τις μέχρι σήμερα μνημονιακές πολιτικές που στόχο έχουν την αποδυνάμωση των δημόσιων δομών υγείας.
   Σαν να μην έφταναν η έλλειψη προσωπικού, η υποχρηματοδότηση, η δήθεν αξιολόγηση, οι συνεχής αφαίμαξη προσωπικού μέσω ρουσφετολογικών μετακινήσεων έρχεται η σημερινή κυβέρνηση ΣΥΡΙΖΑ–ΑΝΕΛ (που προεκλογικά έσκιζε τα ιμάτιά της ότι δεν θα επιτρέψει ούτε ένα κρεβάτι λιγότερο στα δημόσια Νοσοκομεία!!!!) με το νομοσχέδιο «περί οργάνωσης Νοσοκομείων» (αποδιοργάνωση στην πραγματικότητα) να ενοποιεί νοσοκομεία. Αυτό σημαίνει ένας οργανισμός, μία υπηρεσία, ένας διευθυντής-προιστάμενος, μη διασφάλιση οργανικά ακόμα και υπηρετούντων υπαλλήλων και τόσα άλλα….
   Αναγκαζόμαστε να βγούμε άλλη μια φορά στους δρόμους. Είναι το μόνο 
«όπλο» μας απέναντι σ’ αυτές τις μεθόδους που αν επιτρέψουμε να εφαρμοστούν θα σημάνει το σβήσιμο του Νοσοκομείου μας από τον υγειονομικό χάρτη.
   Την Τετάρτη 28-6-2017 θα πραγματοποιηθεί το μεγάλο συλλαλητήριο με πορεία στους κεντρικούς δρόμους της πόλης μέχρι την Εθνική Οδό.
   Το σωματείο μας και η ΠΟΕΔΗΝ πραγματοποιούν το ΚΑΡΑΒΑΝΙ ΤΗΣ ΥΓΕΙΑΣ στην Αμαλιάδα. Εργαζόμενοι και πολίτες ενώνουν τις δυνάμεις τους με στόχο τη σωτηρία του ΝΟΣΟΚΟΜΕΙΟΥ μας, τη σωτηρία του ΕΣΥ. Ταυτόχρονα ΟΛΟΙ ενημερώνουμε τους πολίτες, και τους καλούμε να δώσουν βροντερό παρόν.
                 ΜΟΝΟ  ΟΛΟΙ  ΜΑΖΙ  ΜΠΟΡΟΥΜΕ
             ΟΛΟΙ  ΠΡΕΠΕΙ  ΝΑ  ΕΙΜΑΣΤΕ  ΕΚΕΙ
  
                           ΑΠΟ  ΤΟ  Δ.Σ.